[{"text_idx": "#000001", "text": "Klubi u\u0308ldinfoTule trenniTasud ja liitumineJuhtkond ja volinikudTreenerid ja tugipersonalSponsorid ja toetajadRademari kliendikaart klubilisteleJK Tabasalu kodukordLapsevanema meelespeaLHV jalgpallikaartStipendiumikonkurssMeriku\u0308la trennide bussitransport 2022/2023VOLIKOGU VALIMISED 2021"}, {"text_idx": "#000002", "text": "EsindusmeeskondMa\u0308ngijad ja treeneridMa\u0308ngijate statistikaEsindusmeeskonna ma\u0308ngukalender 2023"}, {"text_idx": "#000005", "text": "Tabasalu Jalgpalliklubi peab la\u0308hiaastatel vo\u0303tma vastu suuri va\u0308ljakutseid, sest jalgpalli populaarsus, vallaelanike pidev kasv ja mo\u0308o\u0308dunud ku\u0308mnendi lo\u0303pu beebibuum ma\u0308ngivad klubi arengus olulist rolli. U\u0308helt poolt on suur ro\u0303o\u0303m, et nii palju poisse ja tu\u0308drukuid tahab jalgpalli ma\u0308ngida \u2014 su\u0308gise jooksul on klubiga liitunud juba rohkem kui 40 last, kokku treenib klubis ca 240 last. Teisalt kohustab see andma endast parimat ja latti kogu aeg ko\u0303rgemale to\u0303stma."}, {"text_idx": "#000006", "text": "Meie treenerid ja nende teadmised-oskused on klubi jaoks oluline prioriteet ning ainult oma ala eksperdid teavad, kuidas asju paremini teha. Seeto\u0303ttu maandusid 9. oktoobril paljude su\u0308ndmuste, juhuste, asjaolude ja pikkade la\u0308bira\u0308a\u0308kimiste jada tulemusel Tallinna lennujaamas neljakordse UEFA Meistrite liiga vo\u0303itjaklubi Hollandi Amsterdami Ajaxi noorteakadeemia konsultandid Eddie van Schaik ja Renaldo Landburg. Nad tulid Tallinnasse la\u0308bi viima praktilist treeningseminari treeneritele ja ku\u0308lastama Tabasalu Jalgpalliklubi, oma vo\u0303o\u0303rustajat."}, {"text_idx": "#000007", "text": "Seminari esimene pa\u0308ev ho\u0303lmas esitlusi ja teoreetilisi loenguid, teisel pa\u0308eval keskenduti praktikale. Eddie ja Renaldo viisid Eesti Jalgpalli Liidu sisehallis Tallinnas Lilleku\u0308las la\u0308bi neli praktilist trenni, milles osalesid meie klubi 2003. ja 2002. aastal su\u0308ndinud poisid. Malenuppudena kasutatud poistega viidi la\u0308bi intensiivsed ja huvitavad trennid, mida said ja\u0308lgida ko\u0303ik seminaril osalenud treenerid."}, {"text_idx": "#000008", "text": "Kolmas pa\u0308ev oli Tabasalu pa\u0308ev. Meie koduvalda, spordikompleksi ja jalgpalliklubi tutvustas Hollandi ku\u0308lalistele Harku vallavanem Kaupo Ra\u0308tsepp. Lisaks ja\u0308lgisime u\u0308hiselt Eesti noorte meistrivo\u0303istluste ma\u0308nge: 2003. a poiste derbi Harju JK vastu lo\u0303ppes meie poiste 5:3 ja 2002. a poiste lahing Narva Legioni vastu 7:1 vo\u0303iduga!"}, {"text_idx": "#000009", "text": "1900. aastal asutatud Amsterdami Ajaxi noorteakadeemiast on sirgunud kuulsaid ma\u0308ngijaid hulgi, na\u0308itena vo\u0303iks siin nimetada selliseid nimesid nagu Johan Cruijff, Marco van Basten, Frank Rijkaard, Dennis Bergkamp, Edgar Davids, Rafael van der Vaart, Wesley Sneijder jt. Meie treenerid ja\u0308id hollandlaste koolitusega va\u0308ga rahule ja on nu\u0308u\u0308d natukene targemad. Kindlasti to\u0303useb sellest tulu ka meie lastele. Kui ko\u0303ik ha\u0308sti la\u0308heb, tulevad meie uued so\u0303brad Hollandist ja\u0308rgmisel aastal ja\u0308lle Eestisse ja siis korraldame to\u0303elise Amsterdami Ajaxi 3-pa\u0308evase lastelaagri meie uuel renoveeritud staadionil."}, {"text_idx": "#000012", "text": "Esindusmeeskond vo\u0303ttis kodupubliku toetusel vajalikud punktid"}]